
Narvas Rakvere tänav 91 asuva maa-ala osa 
tasuta kasutusse andmine 
(Narva linn, Kangelaste prospekt 9 korteriühistu)

1. ASJAOLUD JA MENETLUSE KÄIK

Linnamajandusametile laekus Narva linn, Kangelaste prospekt 9 korteriühistult, registrikood 80170532, (edaspidi ka korteriühistu või KÜ) taotlus, milles korteriühistu palub eraldada tasuta kasutusse Narvas Rakvere tänav 91 (katastritunnus 51104:003:0002, elamumaa 100%) asuva maa-ala osa üldpindalaga 150 m2 majaelanikele parkimiskohtade korraldamise ja prügimaja paigaldamise eesmärgil.
Praegu Narva linn, Kangelaste prospekt 9 korteriühistu kasutab 14.10.2009 sõlmitud Maa-ala osa tasuta kasutamise lepingu nr 1/518-T alusel Rakvere tänav 91 (katastritunnus 51104:003:0002, elamumaa 100%) asuvat maa-ala osa üldpindalaga 750 m2.
Korteriühistul on kavas rajada parkla ning prügikonteinerite jaoks paigaldada prügimaja. Kõik tööd teostatakse korteriühistu kuludega ning korteriühistu tagab kõnesoleva maa-ala osa korrashoiu ja hoolduse.
SA-l Narva Linnaelamu ei ole vastuväiteid lisa maa-ala osa üleandmiseks Narva linn, Kangelaste prospekt 9 korteriühistule.

Narva linn, Kangelaste prospekt 9 korteriühistu taotlust arutati Narva Linnavalitsuse linnavarakomisjoni koosolekul 04.09.2019. a (protokoll nr 10) ning otsustati:
1. Nõustuda Narva linn, Kangelaste prospekt 9 korteriühistu, registrikood 80170532, taotlusega ja anda Narva linn, Kangelaste prospekt 9 korteriühistule avalikku enampakkumist korraldamata määramata ajaks tasuta kasutusse Narvas Rakvere tänav 91 (katastritunnus 51104:003:0002, elamumaa 100%) asuva maa-ala osa üldpindalaga 150 m² majaelanikele parkla rajamise ja prügi kogumise konteinerite jaoks prügimaja paigaldamiseks.
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED

Narva Linnavolikogu 17.03.2005. a määruse nr 14/52 “Linnavara kasutusse andmise kord”  

§ 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks, määramata ajaks tasuta kasutusse anda linnavalitsuse korraldusega. 

3.  OTSUS

3.1. Anda Narva linn, Kangelaste prospekt 9 korteriühistule, registrikood 80170532, avalikku enampakkumist korraldamata määramata ajaks tasuta kasutusse Narvas Rakvere tänav 91a (katastritunnus 51104:003:0002, elamumaa 100%) kinnistul asuva maa-ala osa üldpinnaga 150,0 m2 majaelanikele parkla rajamise ja prügi kogumise konteinerite jaoks prügimaja paigaldamiseks.
3.2  Narva Linnavalitsuse Linnamajandusametil sõlmida Narva linn, Kangelaste prospekt 9 korteriühistuga punktis 3.1. nimetatud maa-ala osa tasuta kasutuse leping.

4.  RAKENDUSSÄTTED
4.1. Korraldus jõustub seadusega sätestatud korras.
4.2. Narva Linnavalitsuse Linnamajandusametil teha korraldus teatavaks Narva linn, Kangelaste prospekt 9 korteriühistule.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

